Pedofile Oscar Hjelmeseth gjør unna de siste forberedelsene før Halloween-kvelden.

– I år har jeg planlagt å kle meg ut som en helt vanlig, hyggelig nabo! Ingenting er vel mer skremmende enn en pedofil mann som ser ut som alle andre? smiler Hjelmeseth lurt.

Den domfelte pedoen har kjørt den hvite varebilen vekk fra oppkjørselen, og leid inn en tillitsvekkende Volkswagen for anledningen.

– Gardinene skal være trukket fra, og når det banker på i kveld, skal jeg faktisk møte blikket til foreldrene. Ingen kommer kommer til å merke noe!

Største dagen i året

For Hjelmeseth er Halloween årets største dag, siden ingen ser stygt på ham når han deler ut godteri til barn. Han synes det er flott at pedofile og barn kan ha en dag sammen.

– Jeg tror Halloween kan bryte ned barrierer mellom pedofile og barn. Det er faktisk ikke en amerikansk skikk, som mange tror. Opprinnelig stammer den fra pedofile i Skottland som hvert år mintes de døde. Både de døde barna i kjelleren, og de pedofile som mobben fikk tak i.

Lar seg ikke skremme

Barna i nabolaget har lagt merke til Hjelmeseths forberedelser, men lar seg ikke skremme.

– Vi vet jo at han er pedo, og at han derfor gir mer godteri enn alle andre. Pappa skal være med oss uansett, forklarer 10 år gamle Stian, og legger til:

– I fjor skvatt han skikkelig da en av oss kom utkledd som politi. I år skal vi gi ham en enda større støkk ved å rope «Knask, eller sporing av IP-adresse!»